Diari Oficial de la Generalitat Valenciana


Sumari del DOGV 2639, del 04-12-1995 (1995/836905)

ORDRE, de 22 de novembre de 1995 de la Conselleria de Cultura, Educació i Ciència, per la qual es convoca el Concurs de Disseny per a la Construcció de Falles Experimentals.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/22/(2)/dof/vci/html**

### Dades del document

Número de DOGV
:   2639

Data del DOGV
:   04-12-1995

Secció del DOGV
:   DISPOSICIONS GENERALS

Número del document
:   1995/836905


Data del document
:   22-11-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE, de 22 de novembre de 1995 de la Conselleria de Cultura, Educació i Ciència, per la qual es convoca el Concurs de Disseny per a la Construcció de Falles Experimentals.
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
  
ORDENE
  
  
Primer
  
Convocar el Concurs de Disseny per a la Construcció de Falles Experimentals, de caràcter innovador i jove, i aprovar les bases per les quals es regirà aquesta convocatòria, així com el model d'instància, que s'inclouen com a annexos I i II a aquesta ordre.
  
  
Segon
  
Establir tres premis per un import global màxim que ascendeix a vuit-centes cinquanta mil pessetes (850.000 PTA.), a càrrec del capítol IV, concepte pressupostari 47.11, línia de subvencions 4.05 del pressupost de l'Institut Valencià de la Joventut per al 1995.
  
  
  
  
DISPOSICIONS FINALS
  
  
Primera
  
Es faculta el director general de l'Institut Valencià de la Joventut perquè dicte les normes complementàries que calga per tal de dur a terme el que disposa aquesta ordre.
  
  
Segona
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de la data de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne una comunicació prèvia a la Conselleria de Cultura, Educació i Ciència, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 22 de novembre de 1995
  
  
El conseller de Cultura, Educació i Ciència
  
FERNANDO VILLALONGA I CAMPOS
  
  
  
  
ANNEX I
  
  
Bases per a participar en el Concurs de Disseny
  
per a la Construcció de Falles Experimentals
  
  
Primera. Objecte de la convocatòria
  
L'objecte d'aquesta convocatòria és la realització d'un Concurs de Disseny de Falles Experimentals, amb el que es pretén promoure aportacions artístiques que contribueixen a enriquir els monuments fallers, obrint-los a nous conceptes i tractaments amb un caràcter innovador i jove.
  
  
Segona. Participants
  
Podran participar-hi tots els jóvens valencians que tinguen entre 16 i 30 anys d'edat el dia 19 de març de 1996. La participació podrà ser individual o en equip. Cada participant o equip podrà presentar un sol treball.
  
No hi podran participar els guanyadors del primer premi d'edicions anteriors.
  
  
Tercera. Requisits dels projectes
  
1. S'hi podran presentar tot tipus de projectes amb absoluta llibertat de plantejaments, sense que importe la línia o tendència de la proposta, sempre que es respecten els drets protegits per la Constitució.
  
2. El projecte presentat s'ha de poder construir amb material combustible, sense cap pèrdua d'estabilitat i ha de tenir també la resta de les consideracions pròpies de la tècnica del foc. Una Comissió tècnica designada pel director general de l'Institut Valencià de la Joventut supervisarà els projectes presentats per garantir aquestes característiques.
  
  
Quarta. Presentació dels projectes
  
Els projectes que es presenten estaran materialitzats en una maqueta realitzada a escala. Les maquetes, que poden estar construïdes amb qualsevol material, hauran de reunir les següents condicions:
  
a) La base no excedirà de 70 cm x 70 cm de superfície i l'alçària no serà superior a 90 cm. En la base haurà d'estar clarament especificada l'escala utilitzada i també quina és l'alçària total de la falla real.
  
b) La maqueta no portarà cap firma, únicament, en la base i de forma ben visible, figurarà el lema d'identificació.
  
c) la maqueta presentada ha de reunir les característiques de solidesa i l'embalatge adequat que permeten transportar-la i exposar-la a l'aire lliure sense que patisca cap deterioració.
  
  
Cinquena. Inscripcions
  
1. Les inscripcions, dirigides a l'Institut Valencià de la Joventut i formalitzades segons el model que s'adjunta com a annex II a aquesta ordre, podran presentar-se al registre de l'Institut Valencià de la Joventut (c/ de l'Hospital, 11), a les direccions territorials de Cultura, Educació i Ciència d'Alacant (av. d'Aguilera, 1), Castelló (av. del Mar, 23) i València (c/ de Navarro Reverter, 2), als centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans prevists en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.`
  
  
La inscripció haurà d'anar acompanyada tant de la maqueta com del sobre tancat a què fa referència la base 5.ª d'aquest annex.
  
  
2. Si la sol·licitud no reuneix els requisits indicats en l'apartat anterior i en la base 6.ª, la persona interessada disposarà d'un termini de 10 dies per corregir la manca o presentar els documents preceptius.
  
3. El termini d'inscripció serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
  
Sisena. Documentació que cal aportar-hi
  
Cada participant hi adjuntarà, en sobre tancat i sota el mateix lema que figurarà en la maqueta, la següent documentació:
  
a) Fotocòpia del DNI del participant o de tots els membres que componen el grup participant.
  
b) Una memòria mecanografiada explicativa del projecte, amb totes les condicions tècniques necessàries per a la construcció de la falla, tot especificant-ne les mides reals, els materials de construcció i el pressupost detallat per a la construcció de la falla. El pressupost no podrà superar els quatre milions de pessetes.
  
Aquesta memòria serà anònima i podrà anar acompanyada dels dibuixos i esbossos o explicacions gràfiques que es consideren adients per a la compressió del projecte. Aquesta documentació no podrà en cap cas excedir el format DIN A4 (21cm x 29'7cm).
  
c) D'una forma optativa el participant podrà presentar la proposta del taller on es realitzaria la falla en cas de ser premiada, i n'especificarà les característiques tècniques i el termini d'execució de la falla.
  
  
Setena. Resolució convocatòria
  
1. Per a l'avaluació dels projectes presentats pels sol·licitants es constituirà un jurat nomenat pel director general de l'Institut Valencià de la Joventut i del qual formaran part:
  
- President: el director general de l'IVAJ
  
- Vicepresident: el cap del Servei de Promoció d'Iniciatives Juvenils
  
  
- Secretari sense vot: un funcionari del Servei de Promoció d'Iniciatives Juvenils
  
- Vuit vocals nomenats per resolució del director general de l'Institut Valencià de la Joventut
  
2. El Jurat examinarà els treballs presentats i, a partir del seu interés quant a valors artístics (conceptuals, formals i de contingut), execució i presentació de la maqueta, el director general de l'Institut Valencià de la Joventut resoldrà la concessió dels premis especificats en la base 8.ª
  
3. Si en el termini de tres mesos comptadors a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades han estat desestimades.
  
4. Les maquetes no premiades seran retirades pels autors abans del dia 3 d'abril de 1996. A partir d'aquesta data, si no ho han fet, s'entendrà que renuncien a la seua propietat en favor de l'Institut Valencià de la Joventut, que podrà destruir-les o donar-los la destinació que es considere més oportuna.
  
  
Vuitena. Premis
  
Es concediran premis per un import total de 850.000 pessetes distribuïts de la següent manera:
  
1r Premi, 500.000 pessetes
  
2n Premi, 250.000 pessetes
  
3r Premi, 100.000 pessetes
  
La falla premiada podrà ser plantada per l'Institut Valencià de la Joventut a la ciutat de València durant les festes falleres de 1996.
  
  
L'IVAJ podrà cedir aquest dret a una tercera entitat que es comprometa a plantar-la durant les esmentades festes falleres.
  
La construcció serà contractada per l'IVAJ a un taller faller de reconegut prestigi, o bé al taller proposat per l'autor/ra en l'apartat C de la base 6.ª L'IVAJ es reserva, en aquesta qüestió, la possibilitat de decidir-se per qualsevol de les dues opcions.
  
Totes les maquetes presentades seran exposades en algun lloc de la ciutat de València durant el mes de març de 1996, especificant el lema i el nom de l'autor, sempre que aquest no indique el contrari.
  
La maqueta i la memòria explicativa del projecte guardonat amb el primer premi quedaran en poder de l'IVAJ, que podrà conservar-los entre els seus fons propis o cedir-los a col·leccions o museus, i també publicar reproduccions, realitzar filmacions, etc., sense que calga l'autorització prèvia de l'autor.
  
  
  
Novena. Obligacions dels beneficiaris
  
D'acord amb el que disposa l'article 47 de la Llei d'Hisenda Pública de la Generalitat Valenciana, els beneficiaris hauran d'acreditar, abans del cobrament, que estan al corrent de les seues obligacions tributàries i davant de la Seguretat Social.
  
  
Deu. Drets de Publicació
  
L'Institut Valencià de la Joventut es reserva el dret de publicar les dades de la butlleta d'inscripció que considere d'interés per a la promoció dels jóvens creadors.


Còpia Permalink ELI